Εφάπαξ χρηματικό βοήθημα λόγω σύνταξης Τ.Π.ΑΣ.
Εφάπαξ Ελληνικής Αστυνομίας τ. Ελ. Χωροφυλακής ΤΑ.Π.Α.Σ.Α./Τ.Π.ΑΣ.
Η αίτηση υποβάλλεται στο αρμόδιο Γραφείο Στρατολογίας της Ελληνικής Αστυνομίας, το οποίο εν συνεχεία προωθεί το φάκελο για συμπλήρωση (ΔΑΥΚ και οικονομικά στοιχεία) στις αρμόδιες Υπηρεσίες, με τελικό αποδέκτη το ΤΑ.Π.Α.Σ.Α.. Η αποστολή σε email γίνετε καθυπόδειξη της Υπηρεσίας.
Κατάθεση από τον αιτούντα (δια ζώσης ή ταχυδρομικά)
Να είναι μέτοχος του ΤΑ.Π.Α.Σ.Α./Τ.Π.ΑΣ. (τέως Ελληνικής Χωροφυλακής). Μέτοχοι είναι οι ασφαλισμένοι στο ΤΑ.Π.Α.Σ.Α./Τ.Π.ΑΣ., στους οποίους γίνεται η κράτηση υπέρ αυτού, ήτοι: -Δόκιμοι Υπενωμοτάρχες / Ενωμοτάρχες από την ημερομηνία ονομασίας τους σε δοκίμους. -Χωροφύλακες / Αστυφύλακες, καταταγέντες μέχρι το 1995 από την ημερομηνία εξόδου τους από την αντίστοιχη σχολή, που κατά την πρόσληψή τους ασφαλίστηκαν στο πρώην Τ.Α.Ο.Χ.. Σημειώνεται ότι με το άρθρο 6 της υπ’ αριθ. ΓΔΟΕΣ/1/1/55-α΄ από 20-12-2017 (ΦΕΚ 4603-Β’/28-12-2017) Απόφασης κ. Αναπληρωτή Υπουργού Εσωτερικών παρέχεται η δυνατότητα αναγνώρισης του χρόνου φοίτησης στις Σχολές της πρώην Χωροφυλακής και Αστυφυλάκων της Ελληνικής Αστυνομίας, μέχρι το έτος 1995. -Δόκιμοι Υπαστυνόμοι ή Αστυφύλακες καταταγέντες από το 1996 και εντεύθεν, από την ημερομηνία εισόδου τους στη σχολή, που κατά την πρόσληψή τους ασφαλίστηκαν στο π. Τ.Α.Ο.Χ./Τ.Α.Α.Χ., ή στο π. Τ.Α.ΑΣ. ή στο νυν ΤΑ.Π.Α.Σ.Α./Τ.Π.ΑΣ. -Αξιωματικοί Ειδικών καθηκόντων (Ιατροί, Οικονομικοί, Ψυχολόγοι, Ιερείς, Χημικοί, Κοινωνιολόγοι, κλπ) από την ημερομηνία πρόσληψής τους, που ασφαλίστηκαν στο π. Τ.Α.Ο.Χ./Τ.Α.Α.Χ., ή στο π. Τ.Α.ΑΣ. ή στο νυν ΤΑ.Π.Α.Σ.Α./Τ.Π.ΑΣ. -Συνοριακοί φύλακες – Ειδικοί Φρουροί προσληφθέντες μέχρι το 2002 και ασφαλισμένοι στα Ταμεία της π. Χωροφυλακής που έχουν ξεκινήσει την ασφάλισή τους στο π. Τ.Α.ΑΣ. την 10-9-2003. -Συνοριακοί φύλακες – Ειδικοί Φρουροί προσληφθέντες μετά την 10-9-2003 και εντεύθεν που ασφαλίζονται στο Ταμείο από την ημερομηνία πρόσληψής τους.
Να εκδοθεί θετική απονομή σύνταξης (μετά την παρέλευση του ασφαλιστικού κινδύνου) από τον κύριο φορέα. Σε αρνητική περίπτωση ενδεχομένως να δικαιούστε επιστροφή εισφορών από το ΤΑ.Π.Α.Σ.Α..
Να είναι δικαιούχος τραπεζικού λογαριασμού ελληνικής τράπεζας.
Η διαδικασία αφορά το εφάπαξ χρηματικό βοήθημα που καταβάλλεται στους αστυνομικούς, μετόχους του ΤΑ.Π.Α.Σ.Α./Τ.Π.ΑΣ. (τ. Ελληνικής Χωροφυλακής), ύστερα από αίτηση, κατά την έξοδό τους από την υπηρεσία.
Πράξη απονομής σύνταξης (μετά την παρέλευση του ασφαλιστικού κινδύνου).
ΔΑΥΚ (Δελτίο Ατομικής και Υπηρεσιακής Κατάστασης).
Οικονομικά στοιχεία από την έναρξη ασφάλισης μέχρι την λήξη ασφάλισης.
Αποδεικτικό (Φωτοαντίγραφο / εκτύπωση) IBAN λογαριασμού ελληνικής Τράπεζας με δικαιούχο τον/την αιτούντα/αιτούσα.
Αποδεικτικό αποδέσμευσης ή δέσμευσης πόσου μέχρι των 3/4 του εφάπαξ βοηθήματος.
Έγγραφο του e-ΕΦΚΑ για ποσό δανείου που θα παρακρατηθεί στο χορηγούμενο εφάπαξ, σε συντρέχουσα περίπτωση που ο μέτοχος έλαβε δάνειο από το πρώην Τ.Ε.Α.Ε.Χ.
Κατά περίπτωση (α) Αποδεικτικό φορολογικής ενημερότητας για είσπραξη χρημάτων από φορείς Δημοσίου πλην κεντρικής Διοίκησης ή (β) Βεβαίωση οφειλής.
Παραλαμβάνεται από το ΤΑ.Π.Α.Σ.Α. μέσω ψηφιακής πλατφόρμας.
Το ΔΑΥΚ αποτελεί το επίσημο δικαιολογητικό συνταξιοδότησης όλων των λειτουργών του δημοσίου τομέα και αποστέλλεται στο ΤΑ.Π.Α.Σ.Α. αυτεπαγγέλτως.
Τα οικονομικά στοιχεία αποστέλλονται στο ΤΑ.Π.Α.Σ.Α. αυτεπαγγέλτως. Για νέους ασφαλισμένους (έναρξη ασφάλισης από 1-1-1993) τα στοιχεία συμπληρώνονται με Βεβαίωση αποδοχών της τελευταίας 5ετίας.
Κατατίθεται μαζί με την αίτηση. Σε περίπτωση που απαιτηθεί, δύναται να αποσταλεί μετά την υποβολή της αίτησης στο ΤΑ.Π.Α.Σ.Α./Τ.Π.ΑΣ., μέσω email (tpas@tapasa.gr) η να κατατεθεί δια ζώσης.
Αφορά μόνο του μετόχους στην περίπτωση και μόνο που έχουν λάβει δάνειο του στεγαστικού τομέα από το πρώην Ταχυδρομικό Ταμιευτήριο (ΤΑΧ. ΤΑΜ., νυν EUROBANK) ή από το Ταμείο Παρακαταθηκών και Δανείων (Τ.Π.Δ.). Το ΤΑ.Π.Α.Σ.Α. παραλαμβάνει το αποδεικτικό από την EUROBANK ή από το Τ.Π.Δ., εφόσον ο αιτών έχει εκδηλώσει αρμοδίως τις αναγκαίες ενέργειες για την έκδοση του, απευθυνόμενος απευθείας κατά περίπτωση στην EUROBANK ή στο Τ.Π.Δ..
Σε συντρέχουσα περίπτωση αναζητείται από το ΤΑ.Π.Α.Σ.Α. απευθείας. Το ποσό παρακρατείται και αποδίδεται από το Τμήμα Λογιστηρίου/ΤΑ.Π.Α.Σ.Α. στον e-ΕΦΚΑ.
Για την καταβολή/πληρωμή του εφάπαξ, το ΤΑ.Π.Α.Σ.Α., έχει προβεί στις απαραίτητες ενέργειες, μέσω της Ανεξάρτητης Αρχής Δημοσίων Εσόδων (Α.Α.Δ.Ε.), ώστε να μην απαιτείται από τον δικαιούχο η προσκόμιση αποδεικτικού Φορολογικής Ενημερότητας. Σε περίπτωση που στον αυτεπάγγελτο έλεγχο μέσω της ΑΑΔΕ, διαπιστωθεί , ότι ο δικαιούχος δεν είναι φορολογικά ενήμερος (λόγω οφειλών προς το Ελληνικό Δημόσιο ή άλλων εκκρεμοτήτων με τη Δ.Ο.Υ ή για οποιαδήποτε άλλη αιτία), θα αποστέλλεται SMS από αρμόδιο Τμήμα Οικονομικής Διαχείρισης, Στατιστικής & Πληρωμών του ΤΑ.Π.Α.Σ.Α., προκείμενου ο δικαιούχος να προβεί στις ενέργειες έκδοσης, και συγκεκριμένα κατά περίπτωση: Α. Αποδεικτικό Φορολογικής Ενημερότητας (με ή χωρίς όρους παρακράτησης) που μπορεί να εκδώσει από το σύστημα της ΑΑΔΕ και στη μη έκδοση αυτού Β. Βεβαίωση οφειλής, που εκδίδεται από την οικεία Δ.Ο.Υ. με την επίδειξη της απόφασης εφάπαξ (που αποστέλλεται στο μέτοχο, ταχυδρομικώς από το ΤΑ.Π.Α.Σ.Α.) με λόγο έκδοσης την «Είσπραξη χρημάτων από φορείς του Δημοσίου Τομέα (πλην Κεντρικής Διοίκησης)».
Κατάθεση από τον αιτούντα (αποκλειστικά δια ζώσης)
Για την χορήγηση του εφάπαξ χρηματικού βοηθήματος απαιτείται αφενός η πλήρωση των προϋποθέσεων που επιτάσσει η νομοθεσία και αφετέρου η ολοκλήρωση του φακέλου, δηλαδή να περιέλθουν στο ΤΑ.Π.Α.Σ.Α.: (α) ΔΑΥΚ (Δελτίο ατομικής και υπηρεσιακής κατάστασης), (β) οικονομικά στοιχεία και σε συντρέχουσα περίπτωση για τους ασφαλισμένους από 1-1-1993 και εντεύθεν και βεβαίωση αποδοχών της τελευταίας 5ετίας, (γ) θετική πράξη απονομής συντάξεως, (δ) βεβαίωση δέσμευσης ή αποδέσμευσης δανείου, σε συντρέχουσα και μόνο περίπτωση που ο αιτών έλαβε δάνειο του στεγαστικού τομέα από το Ταμείο Παρακαταθηκών και Δανείων (Τ.Π.Δ.) ή πρώην Ταχυδρομικό Ταμιευτήριο (Τ.Τ., νυν EUROBANK), (ε) τυχόν βεβαίωση υπολοίπου οφειλής δανείου e-ΕΦΚΑ/ΤΕΑΕΧ. Μετά την ολοκλήρωση του φακέλου, αυτός συμπληρώνεται με βεβαίωση ετήσιων εισφορών υπέρ του Τ.Π.ΑΣ./ΤΑ.Π.Α.Σ.Α. και τυχόν οφειλών (π.χ. από μεταβολή του ασφαλιστικού καθεστώτος από νέο σε παλαιό ασφαλισμένο, υπόλοιπο οφειλής δανείου ΤΑ.Π.Α.ΣΑ. κλπ) του Τμήματος Εσόδων / ΤΑ.Π.Α.Σ.Α.. Η απόφαση του εφάπαξ εκδίδεται εντός 6 μηνών από την ολοκλήρωση του φακέλου, η οποία δύναται να παραταθεί για ακόμη 6 μήνες με σχετική απόφαση του Διοικητικού Συμβουλίου του ΤΑ.Π.Α.Σ.Α..
Χρόνος ασφάλισης και δικαιούχοι εφάπαξ χρηματικού βοηθήματος. Κατάσχεσις-Εκχώρησις-Παρακράτησις δικαιωμάτων.
Προϋποθέσεις χορήγησης εφάπαξ βοηθήματος. Έντοκη επιστροφή ατομικών εισφορών.
Συγχώνευση του Τ.Α.Α.Χ. στο Τ.Α.Ο.Χ., το οποίο μετονομάζεται σε Ταμείο Αρωγής Αστυνομικών(Τ.Α.ΑΣ.). Οι ασφαλισμένοι των ενοποιημένων Φορέων καθίστανται ασφαλισμένοι του Ταμείου και ο χρόνος ασφάλισης που έχει διανυθεί σε αυτά θεωρείται ως χρόνος ασφάλισης στο νέο Ταμείο. Για τα θέματα που δεν ρυθμίζονται από τις διατάξεις του παρόντος άρθρου εφαρμόζονται οι αντίστοιχες διατάξεις που ισχύουν για το Τ.Α.Ο.Χ.. Τροποποίησε τον ν.1167/1981 (ΦΕΚ 1 Α/1999)
Σύσταση Ταμείου Επικουρικής Ασφάλισης και Πρόνοιας Απασχολούμενων στα Σώματα Ασφαλείας (ΤΕΑΠΑΣΑ). Αρθ. 95 - Παροχή εφάπαξ βοηθήματος. Αρθ. 97 - Χρόνος ασφάλισης. Αρθ. - 103 Τελικές διατάξεις. Τροποποιήθηκε με ν. 4760/2020 και ν.4985/2022.
Χρόνος ασφάλισης. Απόσβεση οφειλής προσωπικού δανείου.
Συνιστάται νομικό πρόσωπο δημοσίου δικαίου (Ν.Π.Δ.Δ.) με την επωνυμία «Ταμείο Επικουρικής Ασφάλισης και Πρόνοιας Απασχολούμενων στα Σώματα Ασφαλείας (ΤΕΑΠΑΣΑ)», το οποίο τελεί υπό την εποπτεία του Υπουργού Δημόσιας Τάξης και Προστασίας του Πολίτη και έχει έδρα την Αθήνα. Έναρξη λειτουργίας του ΤΕΑΠΑΣΑ ορίζεται η 1η του έκτου μήνα μετά το μήνα δημοσίευσης του παρόντος νόμου. Τροποποίησε τον ν.3655/2008
Η εφάπαξ παροχή καταβάλλεται στους δικαιούχους των Τομέων Πρόνοιας του Ταμείου Επικουρικής Ασφάλισης και Πρόνοιας Απασχολούμενων στα Σώματα Ασφαλείας (Τ.Ε.Α.Π.Α.Σ.Α.), σύμφωνα με τους όρους και προϋποθέσεις των οικείων καταστατικών διατάξεων και υπολογίζεται ως εξής: α. Για όσους υπέβαλαν σχετική αίτηση έως την 31.12.2014 υπολογίζεται, σύμφωνα με τις οικείες καταστατικές διατάξεις των Ταμείων και των Ειδικών Λογαριασμών. β. Για όσους υπέβαλαν ή υποβάλλουν σχετική αίτηση μετά την 1.1.2015, υπολογίζεται αθροιστικά, για το μεν χρόνο μετοχικής σχέσης έως την 31.12.2014, σύμφωνα με τις οικείες καταστατικές διατάξεις του Τ.Ε.Α.Π.Α.Σ.Α./Τ.Π.ΑΣ., για το δε χρόνο μετοχικής σχέσης από 1.1.2015 και εφεξής, σύμφωνα με την τεχνική βάση διανεμητικού συστήματος προκαθορισμένων εισφορών με νοητή κεφαλαιοποίηση (ΝDC), κατά το μαθηματικό τύπο της παρ. 4γ του Ν.4387/2016, άρθρο 35. Aντικαταστάθηκε με το άρθρο 31§9 του Ν.4670/2020.
ΜΙΣΘΟΛΟΓΙΚΕΣ ΡΥΘΜΙΣΕΙΣ ΕΙΔΙΚΩΝ ΚΑΤΗΓΟΡΙΩΝ ΛΕΙΤΟΥΡΓΩΝ ΚΑΙ ΥΠΑΛΛΗΛΩΝ ΤΟΥ ΔΗΜΟΣΙΟΥ Ν.Π.Δ.Δ. ΚΑΙ Ν.Π.Ι.Δ., ΚΑΘΩΣ ΚΑΙ ΤΩΝ ΣΤΕΛΕΧΩΝ ΤΩΝ ΕΝΟΠΛΩΝ ΔΥΝΑΜΕΩΝ ΚΑΙ ΑΝΤΙΣΤΟΙΧΩΝ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ, ΤΟΥ ΠΥΡΟΣΒΕΣΤΙΚΟΥ ΚΑΙ ΛΙΜΕΝΙΚΟΥ ΣΩΜΑΤΟΣ-ΕΛΛΗΝΙΚΗΣ ΑΚΤΟΦΥΛΑΚΗΣ. Νέο μισθολόγιο. Τροποποιήθηκε με αρθ. 20 του ν.5045/2023 (ΦΕΚ136 Α/2023).
Αντικατάσταση του άρθρου 35 του ν. 4387/2016. Η εφάπαξ παροχή καταβάλλεται στους δικαιούχους των Τομέων Πρόνοιας του Ταμείου Επικουρικής Ασφάλισης και Πρόνοιας Απασχολούμενων στα Σώματα Ασφαλείας (ΤΑ.Π.Α.Σ.Α.), σύμφωνα με τους όρους και προϋποθέσεις των οικείων καταστατικών διατάξεων και υπολογίζεται ως εξής: α. Για όσους υπέβαλαν σχετική αίτηση έως την 31η.12.2014 υπολογίζεται, σύμφωνα με τις οικείες καταστατικές διατάξεις των Ταμείων και των Ειδικών Λογαριασμών. β. Για όσους υπέβαλαν ή υποβάλλουν σχετική αίτηση μετά την 1η.1.2015, υπολογίζεται αθροιστικά, για τον μεν χρόνο μετοχικής σχέσης έως την 31η.12.2014, σύμφωνα με τις οικείες καταστατικές διατάξεις των Ταμείων και των Ειδικών Λογαριασμών, για τον δε χρόνο μετοχικής σχέσης από την 1η.1.2015 και εφεξής, σύμφωνα με την τεχνική βάση διανεμητικού συστήματος προκαθορισμένων εισφορών με νοητή κεφαλαιοποίηση (NDC), κατά το μαθηματικό τύπο της παραγράφου 4γ. Σχετική τυγχάνει η υπ’ αριθ. 22/6 από 28-7-2016 (ΑΔΑ: 7Τ6ΤΟΡΡΞ – ΓΥΖ) Απόφαση του Διοικητικού Συμβουλίου του Τ.Ε.Α.Π.Α.Σ.Α. (νυν ΤΑ.Π.Α.Σ.Α.), όπως τροποποιήθηκε με την υπ’ αριθ. 38/4 από 1-12-2016 όμοια (ΑΔΑ: 73ΣΝΟΡΡΞ – Τ0Φ).
Μετονομασία του Ταμείου Επικουρικής Ασφάλισης και Πρόνοιας Απασχολούμενων στα Σώματα Ασφαλείας (ΤΕ.Α.Π.Α.Σ.Α.) σε ΤΑ.Π.Α.Σ.Α.. Αρθ. 17 - Σκοπός ΤΑ.Π.Α.Σ.Α.. Αρθ. 19 - Χρόνος ασφάλισης Αρθ. 25 - Τελικές διατάξεις
Κύρωση Κώδικα Είσπραξης Δημοσίων Εσόδων. Σε περίπτωση οφειλής προς το Δημόσιο, αυτή θα παρακρατηθεί μέχρι ύψους ποσού που θα αντιστοιχεί στο 50% της χορηγηθείσας εφάπαξ παροχής (άρθρο 33 του ν. 4978/2022 – Κ.Ε.Δ.Ε.)
ΜΙΣΘΟΛΟΓΙΚΕΣ ΡΥΘΜΙΣΕΙΣ ΓΙΑ ΤΟ ΠΡΟΣΩΠΙΚΟ ΤΟΥ ΔΗΜΟΣΙΟΥ ΤΟΜΕΑ. Αναπροσαρμογή βασικών μισθών. Τροποποιήθηκε με ν.5291/2026.
Μέχρι την έκδοση των προεδρικών διαταγμάτων της παρ. 1 του άρθρου 33 οι παροχές της εν λόγω παραγράφου, για όσους καθίστανται δικαιούχοι από την 1η.10.2025, υπολογίζονται με βάση τον βαθμό αποστρατείας των δικαιούχων και τα μισθολογικά δεδομένα που ίσχυαν την 30ή.9.2025.
ΚΩΔΙΚΑΣ ΠΟΛΙΤΙΚΗΣ ΔΙΚΟΝΟΜΙΑΣ. Ενέργειες επί κατασχετηρίου. Τροποποιήθηκε με ν.4335/15 και ν.5221/2025.
Αποστολή του ΤΑ.Π.Α.Σ.Α. είναι η παροχή εφάπαξ χρηματικού βοηθήματος από τους αντίστοιχους Τομείς του Κλάδου Πρόνοιας στους ασφαλισμένους τους ή στα μέλη της οικογένειάς τους. Αρμοδιότητα του Τμήματος Παροχών ασφαλισμένων ΕΛ.ΑΣ. / Διεύθυνση Ασφάλισης - Παροχών είναι μεταξύ άλλων και η έκδοση αποφάσεων χορήγησης εφάπαξ βοηθήματος του Τομέα Πρόνοιας Αστυνομικών (Τ.Π.ΑΣ.) ή επιστροφής εισφορών, κατά περίπτωση, σύμφωνα με τις ισχύουσες διατάξεις, ύστερα από έλεγχο των υποβαλλόμενων δικαιολογητικών.
Καταβολή εφάπαξ χρηματικού ποσού στα στελέχη των Ενόπλων Δυνάμεων, της Ελληνικής Αστυνομίας, του Πυροσβεστικού Σώματος και του Λιμενικού Σώματος - Ελληνικής Ακτοφυλακής.
Υπολογισμός του παρεχομένου εφάπαξ βοηθήματος και των ασφαλιστικών κρατήσεων για τα Ταμεία ΕΤΥΑΠ, ΤΑΑΣ και ΕΤΥΠΣ μετά την ισχύ του Ν.2838/2000.
Τα επί του ταμείου δικαιώματα των μετόχων δεν κατάσχονται ούτε εκχωρούνται προς τρίτους πριν από την απόλυση τους από την υπηρεσία. Κατ’ εξαίρεση επιτρέπεται η εκχώρηση μέχρι 3/4 των επί του ταμείου δικαιωμάτων εις τους χορηγούντες στεγαστικά δάνεια Οργανισμούς ή μέχρι του 1/4 στο Επικουρικό Ταμείο Ελληνικής Χωροφυλακής ή στο Μετοχικό Ταμείο Στρατού, για προσωπικά δάνεια που χορηγεί το ταμείο στους μετόχους του κατόπιν προσκόμισης πιστοποιητικού φορολογικής ενημερότητας»
Αφορά τον υπολογισμό του Α’ Τμήματος του εφάπαξ (χρόνος ασφάλισης μέχρι 31-12-2014) με λήξη χρόνου ασφάλισης έως 31-12-2016. Έχει τροποποιηθεί με την υπ αριθ. 8000/28/40-Δ/21 (ΦΕΚ 5123 Β/5-11-2021) Απόφαση του ΥΠΟΥΡΓΟΥ ΠΡΟΣΤΑΣΙΑΣ ΤΟΥ ΠΟΛΙΤΗ.
Αφορά τον υπολογισμό εφάπαξ χρηματικού βοηθήματος ένστολων ασφαλισμένων των Τ.Π.ΑΣ. και Τ.Π.Υ.Α.Π., που έχουν ασφαλιστεί σε κύριο Φορέα Κοινωνικής Ασφάλισης από 1-1-1993 και μετά, για το χρόνο της ασφαλιστικής τους σχέσης έως την 31-12-2014. Το εφάπαξ χρηματικό βοήθημα των ασφαλισμένων των Τομέων Τ.Π.ΑΣ. και Τ.Π.Υ.Α.Π. που έχουν ασφαλιστεί σε κύριο Φορέα Κοινωνικής Ασφάλισης από 1-1-1993 και μετά (νέοι ασφαλισμένοι) και εξέρχονται από το Σώμα της Ελληνικής Αστυνομίας λόγω συνταξιοδοτήσεως, εφόσον πληρούν και τις λοιπές προϋποθέσεις απονομής εφάπαξ χρηματικού βοηθήματος, ή όσων συμπληρώνουν 35 έτη ασφάλισης στους ως άνω Τομείς, για το χρονικό διάστημα από την έναρξη της ασφάλισης τους και μέχρι την 31-12-2014, προκύπτει από το γινόμενο του εξήντα οκτώ τοις εκατό (68%) του μέσου όρου των συντάξιμων αποδοχών, επί των οποίων έγιναν οι νόμιμες κρατήσεις, επί τα έτη ασφάλισης μέχρι την 31 -12-2014. Ως συντάξιμες αποδοχές, νοείται το πηλίκο της διαίρεσης του συνόλου των μηνιαίων αποδοχών της τελευταίας μέχρι την ημερομηνία της λήξης ασφάλισης πενταετίας, στις οποίες κρατήθηκαν ασφαλιστικές εισφορές, διά του αριθμού εξήντα (60), δηλαδή του αριθμού των μηνών απασχόλησης εντός της χρονικής αυτής περιόδου, ήτοι εφαρμόζεται ο τύπος: ΕΦΑΠΑΞ ΒΟΗΘΗΜΑ = Μ.Ο. Συντάξιμων Αποδοχών x 68% x Έτη Ασφάλισης (έως 31-12-2014) (Μ.Ο. Συντάξιμων Αποδοχών = Μέσος Όρος των μηνιαίων αποδοχών της τελευταίας μέχρι την ημερομηνία της λήξης ασφάλισης πενταετίας, οι οποίες υπεβλήθησαν σε ασφαλιστικές κρατήσεις, χωρίς να συμπεριλαμβάνεται η προσωπική διαφορά του άρθρου 155 του ν. 4472/2017).
Τροποποίηση της υπό στοιχεία 8000/20/89-α΄/ 14 απόφασης του Υπουργού Δημόσιας Τάξης και Προστασίας του Πολίτη «Ρύθμιση θεμάτων πρόσθετης ασφάλισης και παροχών του Ταμείου Επικουρικής Ασφάλισης και Πρόνοιας Απασχολουμένων στα Σώματα Ασφαλείας (ΤΕΑΠΑΣΑ) του Τομέα Πρόνοιας Αστυνομικών (ΤΠΑΣ) ως προς τον καθορισμό του ύψους και του τρόπου υπολογισμού του εφάπαξ βοηθήματος.
Μεταβίβαση αρμοδιοτήτων σε όργανα του Ταμείου Πρόνοιας Απασχολουμένων στα Σώματα Ασφαλείας (ΤΑ.Π.Α.Σ.Α.).
Η παρ. 3 του άρθρου 7 της υπό στοιχεία 8000/20/89-α’/2014 απόφασης του Υπουργού Δημόσιας Τάξης και Προστασίας του Πολίτη (Β’ 625), αντικαθίσταται ως εξής: Στους μετόχους των Τ.Π.ΑΣ. και Τ.Π.Υ.Α.Π. του ΤΑ.Π.Α.Σ.Α., κατά την έξοδό τους από τον αντίστοιχο Τομέα …….., γίνεται κράτηση, ίση με 3% επί του συνολικού υπολογισθέντος, σύμφωνα με την παρ. 9 του ν. 4387/2016, εφάπαξ χρηματικού βοηθήματος προ κρατήσεων….
Καθορισμός δικαιολογητικών χορήγησης εφάπαξ βοηθημάτων.
Χορήγηση εφάπαξ χρηματικών βοηθημάτων από τους Τομείς Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του Τ.Ε.Α.Π.Α.Σ.Α., μετά την ισχύ του Ν. 4387/2016 (ΦΕΚ 85/12-5-2016, τ. Α΄).
Εφαρμογή της περίπτωσης γ’ της παραγράφου 4 του άρθρου 35 του ν. 4387/2016 (ΦΕΚ 85/12-5-2016, τ. Α΄) για τον υπολογισμό των εφάπαξ χρηματικών βοηθημάτων από τους Τομείς Πρόνοιας του Τ.Ε.Α.Π.Α.Σ.Α. – Τροποποίηση του υπ’ αριθ. 22/6 από 28-7-2016 Πρακτικού - Απόφασης Δ.Σ. του Τ.Ε.Α.Π.Α.Σ.Α.. Υπολογισμός Α΄ και Β΄ Τμήματος του εφάπαξ. Συσσωρευμένη αξία εισφορών του Β΄ Τμήματος. Τροποποίησε την υπ αριθ. 22.6 από 28-7-2016 Απόφαση του Δ.Σ. του ΤΑ.Π.Α.Σ.Α.. ΑΔΑ: 7Τ6ΤΟΡΡΞ-ΓΥΖ
Υπολογισμός της ετήσιας μεταβολής της βάσης υπολογισμού των εισφορών για τα έτη 2014 (g2014) και 2015 (g2015), για τον υπολογισμό των εφάπαξ βοηθημάτων του Τομέων Πρόνοιας Τ.Π.ΑΣ., του ΤΑ.Π.Α.Σ.Α..
Υπολογισμός του συντελεστή συσσώρευσης των εισφορών ‘gk’ για το έτος 2016 των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του Τ.Ε.Α.Π.Α.Σ.Α. περ. γ’ της παρ. 4 του άρθρου 35 του ν. 4387/2016 (ΦΕΚ 85/12-5-2016, τ. Α’).
Υπολογισμός του συντελεστή συσσώρευσης των εισφορών για το έτος 2017 (g2017) των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του Τ.Ε.Α.Π.Α.Σ.Α. περ. γ της παρ. 4 του άρθρου 35 του ν. 4387/2016 (ΦΕΚ 85/12-5-2016, τ. Α΄).
Απόδοση ασφαλιστικών κρατήσεων υπέρ των Τομέων Πρόνοιας του Ταμείου μετά την καταβολή εφάπαξ χρηματικού ποσού στα στελέχη των Σωμάτων Ασφαλείας σύμφωνα με τις διατάξεις του άρθρου 10 του ν. 4575/2018 και της υπ’ αριθ. οικ. 2/88411/ΔΕΠ/4-12-2018 Κ.Υ.Α. - Χορήγηση ή μη συμπληρωματικού εφάπαξ βοηθήματος στους τ. μετόχους.
Υπολογισμός του συντελεστή συσσώρευσης των εισφορών για το έτος 2018 (g2018) των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του Τ.Ε.Α.Π.Α.Σ.Α. περ. γ της παρ. 4 του άρθρου 35 του ν. 4387/2016 (ΦΕΚ 85/12-5-2016, τ. Α΄).
Υπολογισμός του συντελεστή συσσώρευσης των εισφορών για το έτος 2019 (g2019) των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του ΤΑ.Π.Α.Σ.Α. περ. γ’ της παρ. 4 του άρθρου 35 του ν.4387/2016 (ΦΕΚ 85/12-5-2016, τ. Α’), όπως αντικαταστάθηκε με το άρθρο 31 του ν. 4670/2020 (ΦΕΚ 23/08-02-2020, τ. Α’).
Υπολογισμός της ετήσιας μεταβολής της βάσης υπολογισμού των εισφορών για το έτος 2020 (g2020), των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του ΤΑ.Π.Α.Σ.Α. περ. γ’ της παρ. 4 του άρθρου 35 του ν.4387/2016 (ΦΕΚ. 85/12-5-2016, τ. Α’), όπως αντικαταστάθηκε με το άρθρο 31 του ν. 4670/2020 (ΦΕΚ. 23/08-02-2020, τ. Α’).
Υπολογισμός της ετήσιας μεταβολής της βάσης υπολογισμού των εισφορών για το έτος 2021 (g2021), των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του ΤΑ.Π.Α.Σ.Α. περ. γ’ της παρ. 4 του άρθρου 35 του ν.4387/2016 (ΦΕΚ 85/12-5-2016, τ. Α’), όπως αντικαταστάθηκε με το άρθρο 31 του ν. 4670/2020 (ΦΕΚ. 23/08-02-2020, τ. Α’).
Τρόπος υπολογισμός του Μέσου όρου της τελευταίας πενταετίας, για τον υπολογισμό του Α’ τμήματος εφάπαξ, σε περίπτωση νέου ασφαλισμένου (έναρξη ασφάλισης από 1-1-1993).
Υπολογισμός της ετήσιας μεταβολής της βάσης υπολογισμού των εισφορών για το έτος 2022 (g2022), προκείμενου για τον υπολογισμό των εφάπαξ βοηθημάτων των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του ΤΑ.Π.Α.Σ.Α. (περ. γ’ της παρ. 4 του άρθρου 35 του ν.4387/2016, όπως αντικαταστάθηκε με το άρθρο 31 του ν. 4670/2020).
Καθορισμός της σειράς προτεραιότητας χορήγησης των εφάπαξ βοηθημάτων.
Υπολογισμός της ετήσιας μεταβολής της βάσης υπολογισμού των εισφορών για το έτος 2023 (g2023), για τον υπολογισμό των εφάπαξ βοηθημάτων του Τομέων Πρόνοιας Τ.Π.ΑΣ., του ΤΑ.Π.Α.Σ.Α. (παρ. 4γ του άρθρου 35 του ν.4387/2016, όπως αντικαταστάθηκε με το άρθρο 31 του ν. 4670/2020). ΑΔΑ: 63ΑΒΟΡΡΞ-0ΦΖ
Υπολογισμός της ετήσιας μεταβολής της βάσης υπολογισμού των εισφορών για το έτος 2024 (g2024), για τον υπολογισμό των εφάπαξ βοηθημάτων των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του ΤΑ.Π.Α.Σ.Α. παρ. 4γ, άρθρου 35, ν.4387/2016 (Α’ 85), όπως αντικαταστάθηκε με το άρθρο 31 του ν. 4670/2020 (Α’ 43).
Πριν την προσφυγή στα δικαστήρια, συνίσταται η υποβολή ένστασης ενώπιον του Διοικητικού Συμβουλίου (Δ.Σ.) του ΤΑ.Π.Α.Σ.Α., εντός 3μήνου από την κοινοποίηση της απόφασης απονομής εφάπαξ, σύμφωνα με το άρθρο 103 παρ. 5 του ν.3655/2008. Περιεχόμενο: Στην ένσταση πρέπει να παρατίθεται αναλυτικώς και με δεδομένα ο λόγος της διαφωνίας, για παράδειγμα ως προς τον υπολογισμό, το χρόνο ασφάλισης κλπ και τι ο ενιστάμενος αιτείται, π.χ. αναθεώρηση του χορηγούμενου ποσού, αναθεώρηση των κρατήσεων, αναθεώρηση της απορριπτικής απόφασης ώστε να μετατραπεί σε θετική απονομή κλπ. Αποτέλεσμα: Το Διοικητικό Συμβούλιο (Δ.Σ.) του ΤΑ.Π.Α.Σ.Α. είτε θα κάνει δεκτή την ένσταση και θα διορθώσει την Απόφαση, είτε θα την απορρίψει (ολικά ή εν μέρει). Ο ενιστάμενος ενημερώνεται σε κάθε περίπτωση με επίδοση της απόφασης που έλαβε σχετικά το Δ.Σ.
Η αίτηση υποβάλλεται στο αρμόδιο Γραφείο Στρατολογίας της Ελληνικής Αστυνομίας, το οποίο εν συνεχεία προωθεί το φάκελο για συμπλήρωση (ΔΑΥΚ και οικονομικά στοιχεία) στις αρμόδιες Υπηρεσίες, με τελικό αποδέκτη το ΤΑ.Π.Α.Σ.Α..
Ο συνταξιοδοτικός φάκελος με την αίτηση για χορήγηση του εφάπαξ, μετά και τη συμπλήρωση του με τα απαραίτητα δικαιολογητικά (ΔΑΥΚ και οικονομικά στοιχεία) εισέρχεται υπηρεσιακώς, μέσω του Γραφείου Συνταξιοδοτικών Υποθέσεων /Α.Ε.Α., στο ΤΑ.Π.ΑΣ.Α. και λαμβάνει πρωτόκολλο εισερχομένων εγγράφων από το Γραφείο Πρωτοκόλλου. Στη συνέχεια χρεώνεται από τον προϊστάμενο του αρμόδιου Τμήματος σε υπάλληλο για διεκπεραίωση.
Ο έλεγχος της ορθότητας των δικαιολογητικών διενεργείται αυτεπαγγέλτως από το ΤΑ.Π.Α.Σ.Α.. Σε περίπτωση λάθους ή ανάγκης συμπλήρωσης αυτού, το ΤΑ.Π.Α.Σ.Α. ενεργεί απευθείας για τη θεραπεία του λάθους ή την αναζήτηση και έκδοση των πρόσθετων δικαιολογητικών. Ο φάκελος συμπληρώνεται οίκοθεν με: (α) συνταξιοδοτική πράξη η οποία παραλαμβάνεται από το ΤΑ.Π.Α.Σ.Α. μέσω πληροφοριακού συστήματος και (β) με βεβαίωση του Τμήματος Εσόδων / ΤΑ.Π.Α.Σ.Α., η οποία είναι απαραίτητη για τον υπολογισμό του Β΄ Τμήματος του εφάπαξ, καθώς και για τυχόν παρακράτηση ποσού υπέρ του ΤΑ.Π.Α.Σ.Α. από το χορηγούμενο ποσό του εφάπαξ. Τα αναγκαία δεδομένα για την έκδοση της Απόφασης χορήγησης εφάπαξ εισάγονται σταδιακά σε πληροφοριακό σύστημα του ΤΑ.Π.Α.Σ.Α..
Εκδίδεται η Απόφαση απονομής του εφάπαξ, η οποία υπογράφεται από τον Διευθυντή Ασφάλισης-Παροχών.
Ο ενδιαφερόμενος είναι υπόχρεος να το προσκομίσει σε συντρέχουσα και μόνο περίπτωση που έχει λάβει δάνειο του στεγαστικού τομέα από το πρώην Ταχυδρομικό Ταμιευτήριο (ΤΑΧ. ΤΑΜ. νυν EUROBANK) ή Ταμείο Παρακαταθηκών και Δανείων (Τ.Π.Δ.).
Εκδίδεται απορριπτική Απόφαση απονομής του εφάπαξ, εφόσον δεν προβλέπεται από τη νομοθεσία η χορήγηση εφάπαξ, η οποία υπογράφεται από τον Διευθυντή Ασφάλισης-Παροχών. Στη συνέχεια κοινοποιείται ταχυδρομικώς ή δια ζώσης στον ενδιαφερόμενο.
Το Τμήμα Λογιστηρίου ελέγχει την Απόφαση και τα δικαιολογητικά και στη συνέχεια εκδίδει ένταλμα πληρωμής. Κατόπιν η υπόθεση διαβιβάζεται στο Τμήμα ΟΙΚ. ΔΙΑΧ/ΣΗΣ, ΣΤΑΤΙΣΤΙΚΗΣ & ΠΛΗΡΩΜΩΝ / ΤΑ.Π.Α.Σ.Α. για την καταβολή του ποσού στον δικαιούχο. Το Τμήμα Λογιστηρίου αποδίδει τυχόν παρακρατηθέντα ποσά από οφειλές προς τρίτους (π.χ. .Τ.Π.Δ., EUROBANK, διατροφή, κλπ). Παράλληλα η απόφαση του εφάπαξ κοινοποιείται στον δικαιούχο ταχυδρομικώς μέσω συστημένης επιστολής ή δια ζώσης.
Διενεργείται αυτεπαγγέλτως από το Τμήμα ΟΙΚ. ΔΙΑΧ/ΣΗΣ, ΣΤΑΤΙΣΤΙΚΗΣ & ΠΛΗΡΩΜΩΝ του ΤΑ.Π.Α.Σ.Α.. Σε περίπτωση διαπίστωσης οφειλής, ενημερώνεται ο δικαιούχος προκειμένου να αποστείλει βεβαίωση οφειλής.
Σε περίπτωση που ο δικαιούχος βρεθεί φορολογικά ενήμερος τότε το Τμήμα ΟΙΚ. ΔΙΑΧ/ΣΗΣ, ΣΤΑΤΙΣΤΙΚΗΣ & ΠΛΗΡΩΜΩΝ του ΤΑ.Π.Α.Σ.Α. πιστώνει το ποσό στο IBAN του δικαιούχου.
Ο δικαιούχος ενημερώνεται από το αρμόδιο Τμήμα ΟΙΚ. ΔΙΑΧ/ΣΗΣ, ΣΤΑΤΙΣΤΙΚΗΣ & ΠΛΗΡΩΜΩΝ του ΤΑ.Π.Α.Σ.Α. προκειμένου να αποστείλει βεβαίωση οφειλής ή αποδεικτικό ενημερότητας σε ισχύ .
Ο ενδιαφερόμενος αποστέλλει βεβαίωση οφειλής ή αποδεικτικό ενημερότητας σε ισχύ, στο αρμόδιο Τμήμα ΟΙΚ. ΔΙΑΧ/ΣΗΣ, ΣΤΑΤΙΣΤΙΚΗΣ & ΠΛΗΡΩΜΩΝ του ΤΑ.Π.Α.Σ.Α., στο email enimerotites@tapasa.gr ή εναλλακτικά την προσκομίζει δια ζώσης.
Το Τμήμα ΟΙΚ. ΔΙΑΧ/ΣΗΣ, ΣΤΑΤΙΣΤΙΚΗΣ & ΠΛΗΡΩΜΩΝ του ΤΑ.Π.Α.Σ.Α. πιστώνει το ποσό στο IBAN του δικαιούχου. Σε περίπτωση οφειλής, αυτή παρακρατείται από το δικαιούμενο εφάπαξ μέχρι ύψους 50% της χορηγηθείσας εφάπαξ παροχής και αποδίδεται στη Δ.Ο.Υ..
Ο ενδιαφερόμενος λαμβάνει γνώση της υποχρέωσης αυτής αρχικώς μέσω της σύμβασης που υπέγραψε για τη λήψη του δανείου και εν συνεχεία γίνεται υπόμνηση αφενός μέσω του εντύπου της αίτησης για τη χορήγηση του εφάπαξ και αφετέρου από ενημερωτικό έγγραφο που λαμβάνει από το Γραφείο Συνταξιοδοτικών υποθέσεων του Α.Ε.Α.. Ο ενδιαφερόμενος απευθύνεται κατά περίπτωση στο Τ.Π.Δ. ή στη EUROBANK (για δάνεια του πρώην Τ.Τ.) προκειμένου να εκδοθεί η απαιτούμενη βεβαίωση, ακολουθώντας τη διαδικασία που θα του υποδειχθεί.
Σε περίπτωση οφειλής, αυτή θα παρακρατηθεί από το δικαιούμενο εφάπαξ μέχρι ύψους 50% της χορηγηθείσας εφάπαξ παροχής.
Υποβολή αίτησης περί χορήγησης εφάπαξ βοηθήματος
Είσοδος συνταξιοδοτικού φακέλου με την αίτηση στο ΤΑ.Π.Α.Σ.Α. και πρωτοκόλληση.
Συγκέντρωση και έλεγχος ορθότητας των δικαιολογητικών. Εισαγωγή δεδομένων σε πληροφοριακό σύστημα του ΤΑ.Π.Α.Σ.Α.
Έκδοση Απόφασης απονομής εφάπαξ βοηθήματος
Βεβαίωση αποδέσμευσης ή δέσμευσης ποσού μέχρι των ¾ του εφάπαξ βοηθήματος
Έκδοση απορριπτικής Απόφασης απονομής εφάπαξ
Ενταλματοποίηση από το Τμήμα Λογιστηρίου του ΤΑ.Π.Α.Σ.Α. - Κοινοποίηση της απόφασης.
Αποστολή βεβαίωσης οφειλής ή αποδεικτικού ενημερότητας.